CELEX: 22012D0090
Language: mt
Date: 2012-04-30 00:00:00
Title: Deċiżjoni tal-Kumitat Konġunt taż-ŻEE Nru 90/2012 tat- 30 ta’ April 2012 li temenda l-Anness II (Regolamenti tekniċi, standards, ittestjar u ċertifikazzjoni) għall-Ftehim ŻEE

13.9.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 248/27
               
            DEĊIŻJONI TAL-KUMITAT KONĠUNT TAŻ-ŻEE
      Nru 90/2012
      tat-30 ta’ April 2012
      li temenda l-Anness II (Regolamenti tekniċi, standards, ittestjar u ċertifikazzjoni) għall-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru 50/2011 tal-20 ta' Mejju 2011 (1)
                  
               
            
                  (2)
               
               
                  Ir-Regolament (KE) Nru 110/2008 tal-Parlament Ewropew u tal-Kunsill tal-15 ta’ Jannar 2008 dwar id-definizzjoni, id-deskrizzjoni, il-preżentazzjoni, l-ittikkettar, u l-protezzjoni ta’ indikazzjonijiet ġeografiċi ta’ xorb spirituż u jħassar ir-Regolament tal-Kunsil (KEE) Nru 1576/89 (2) għandu jiġi inkorporat fil-Ftehim,
               
            
                  (3)
               
               
                  Ir-Rakkomandazzjoni tal-Kummissjoni 2010/133/UE tat-2 ta’ Marzu 2010 dwar il-prevenzjoni u t-tnaqqis tal-kontaminazzjoni bl-ethyl carbamate fl-ispirti tal-frott tal-għadma u l-ispirti tal-karfa tal-frott tal-għadma magħsur u l-monitoraġġ tal-livelli ta’ ethyl carbamate f’dawn ix-xarbiet (3) għandha tiġi inkorporata fil-Ftehim,
               
            
                  (4)
               
               
                  Ir-Regolament (KE) Nru 110/2008 jħassar ir-Regolament tal-Kunsill (KEE) Nru 1576/89 (4), li hu inkorporat fil-Ftehim u konsegwentement għandu jitħassar skont il-Ftehim.
               
            
                  (5)
               
               
                  Ir-Regolament tal-Kummissjoni (KEE) Nru 1014/90 (5) li hu inkorporat fil-Ftehim ma għadux applikabbli (6) u konsegwentement għandu jitħassar mill-Ftehim.
               
            
                  (6)
               
               
                  Minħabba l-karatteristiċi speċjali tas-sistema ta’ reġistrazzjoni ta’ indikazzjonijiet ġeografiċi għal xorb spirituż u l-fatt li numru żgħir ħafna ta’ reġistrazzjonijiet huwa mistenni mill-Istati tal-EFTA, jidher raġonevoli li l-paragrafu 4(d) tal-Protokoll 1 ma jibqax japplika għal dawn il-kwistjonijiet. Dan se jsir mingħajr preġudizzju għal Deċiżjonijiet oħrajn tal-Kumitat Konġunt.
               
            
                  (7)
               
               
                  Din id-Deċiżjoni tikkonċerna l-leġiżlazzjoni dwar xorb spirituż. Il-leġiżlazzjoni li tikkonċerna x-xorb spirituż ma tapplikax għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli hija estiża għal-Liechtenstein, kif inhu ddikjarat fl-introduzzjoni għall-Kapitolu XXVII tal-Anness II tal-Ftehim. Għalhekk din id-Deċiżjoni m’għandhiex tapplika għal-Liechtenstein.
               
            ADOTTA DIN ID-DEĊIŻJONI:
      Artikolu 1
      Il-Kapitolu XXVII tal-Anness II għall-Ftehim għandu jiġi emendat kif ġej:
      
                  1.
               
               
                  It-test tal-punti 1 (ir-Regolament tal-Kunsill (KEE) Nru 1576/89) u 2 (ir-Regolament tal-Kummissjonil (KEE) Nru 1014/90) għandu jitħassar.
               
            
                  2.
               
               
                  Dan li ġej għandu jiddaħħal wara il-punt 8 (ir-Regolament tal-Kummissjoni (KE) Nru 2870/2000):
                  
                              “9.
                           
                           
                              
                                 32008 R 0110: Ir-Regolament (KE) Nru 110/2008 tal-Parlament Ewropew u tal-Kunsill tal-15 ta’ Jannar 2008 dwar id-definizzjoni, id-deskrizzjoni, il-preżentazzjoni, l-ittikkettar, u l-protezzjoni ta’ indikazzjonijiet ġeografiċi, ta’ xorb spirituż u jħassar ir-Regolament (KEE) Nru 1576/89 (ĠU L 39, 13.2.2008, p. 16), kif emendat minn:
                              
                                          —
                                       
                                       
                                          
                                             32008 R 1334: Ir-Regolament (KE) Nru 1334/2008 tal-Parlament Ewropew u tal-Kunsill tas-16 ta’ Diċembru 2008 (ĠU L 354, 31.12.2008, p. 34).
                                       
                                    Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattamenti li ġejjin:
                              
                                          (a)
                                       
                                       
                                          Id-dispożizzjonijiet tar-Regolament mhux se jippreġudikaw id-dritt għall-Istati tal-EFTA li jipprojbixxu, fuq bażi mhux diskriminatorja, it-tqegħid fis-suq nazzjonali ta’ xorb spirituż għal konsum dirett mill-bniedem b’kontenut ta’ alkoħol ta’ iktar minn 60 %.
                                       
                                    
                                          (b)
                                       
                                       
                                          L-Istati tal-EFTA se jkunu mistiedna li jibagħtu l-osservaturi tagħhom għal-laqgħat tal-Kumitat għal Xorb Spirituż, kif hemm imsemmi fl-Artikolu 25, li jittratta kwistjonijiet li jaqgħu fi ħdan atti li hemm referenza għalihom fil-Ftehim. Ir-rappreżentanti tal-Istati tal-EFTA għandhom jipparteċipaw bis-sħiħ fix-xogħol tal-Kumitat, iżda mhux se jkollhom id-dritt li jivvutaw.
                                       
                                    
                                          (c)
                                       
                                       
                                          Il-paragrafu 4d) tal-Protokoll 1 għall-Ftehim ma japplikax għall-Kapitolu III tar-Regolament.
                                       
                                    
                                          (d)
                                       
                                       
                                          Dawn li ġejjin għandhom jiżdiedu fl-Anness III:
                                          
                                                      Kategorija tal-prodott
                                                   
                                                   
                                                      Indikazzjoni ġeografika
                                                   
                                                   
                                                      Pajjiż tal- oriġini
                                                   
                                                
                                                      
                                                                  15.
                                                               
                                                               
                                                                  Vodka
                                                               
                                                            
                                                   
                                                      
                                                         Íslenskt Vodka/Icelandic Vodka
                                                      
                                                   
                                                   
                                                      Islanda
                                                   
                                                
                                                      
                                                         Norsk Vodka/Norwegian Vodka
                                                      
                                                   
                                                   
                                                      Norveġja
                                                   
                                                
                                                      
                                                                  24.
                                                               
                                                               
                                                                  Akvavit/aquavit
                                                               
                                                            
                                                   
                                                      
                                                         ÍslensktBrennivín/Icelandic Aquavit
                                                      
                                                   
                                                   
                                                      Islanda
                                                   
                                                
                                                      
                                                         Norsk akevitt/Norsk Aquavit/Norsk Akvavit/Norwegian Aquavit
                                                      
                                                   
                                                   
                                                      Norveġja
                                                   
                                                
                                                      Xorb spirituż ieħor
                                                   
                                                   
                                                      L-indikazzjonijiet ġeografiċi msemmija taħt dan il-punt jikkonċernaw prodotti li mhumiex definiti fir-Regolament. B’hekk, għandhom jiġu kkompletati bid-deskrizzjoni għall-bejgħ ‘xorb spirituż’.
                                                      L-Istati tal-EFTA li jipproduċu dan ix-xorb spirituż għandhom jinfurmaw il-Partijiet Kontraenti oħrajn bid-definizzjonijiet nazzjonali ta’ dawn il-prodotti.
                                                   
                                                   
                                                       
                                                   
                                                
                                    
                        
                              10.
                           
                           
                              
                                 32010 H 0133: Ir-Rakkomandazzjoni tal-Kummissjoni 2010/133/UE tat-2 ta’ Marzu 2010 dwar il-prevenzjoni u t-tnaqqis tal-kontaminazzjoni bl-ethyl carbamate fl-ispirti tal-frott tal-għadma u l-ispirti tal-karfa tal-frott tal-għadma magħsur u l-monitoraġġ tal-livelli ta’ ethyl carbamate f’dawn ix-xarbiet (ĠU L 52, 3.3.2010, p. 53).”.
                           
                        
            Artikolu 2
      It-testi tar-Regolament (KE) Nru 110/2008 u r-Rakkomandazzjoni 2010/133/UE fil-lingwa Islandiża u f’dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, huma awtentiċi.
      Artikolu 3
      Din id-Deċiżjoni għandha tidħol fis-seħħ fl-1 ta’ Mejju 2012, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE ta’ miegħu.
      
         Magħmul fi Brussell, it-30 ta’ April 2012.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 196, 28.7.2011, p. 29.
      
         (2)  ĠU L 39, 13.2.2008, p. 16.
      
         (3)  ĠU L 52, 3.3.2010, p. 53.
      
         (4)  ĠU L 160, 12.6.1989, p. 1.
      
         (5)  ĠU L 105, 25.4.1990, p. 9.
      
         (6)  ĠU C 30, 6.2.2009, p. 18.
      
         (*)  L-ebda rekwiżiti kostituzzjonali ma huma indikati.